श्राद्धपक्ष इस वर्ष 2014 को 8 सितम्बर से लेकर 24 सितम्बर तक का रहेगा। प्रतिपदा तिथि का श्राद्ध नाना-नानी का श्राद्ध करने के लिए उत्तम माना गया है। पंचमी तिथि के दिन उन व्यक्तियों का श्राद्ध कर्म किया जाता है, जिनकी मृत्यु विवाह से पूर्व ही हो गयी हो। नवमी तिथि को मातृ श्राद्ध किया जाता है। एकादशी तथा द्वादशी तिथि को विधिवत सन्यास जीवन व्यतीत कर चुके व्यक्तियों का श्राद्ध किया जाता है। चतुर्दशी तिथि में अकाल मृत्यु को प्राप्त हुए लोगों का श्राद्ध किया जाता है। इसमें दुर्घटना, हत्या या आत्महत्या के द्वारा मृत्यु को प्राप्त करने वाले व्यक्ति भी शामिल हैं। इसके अतिरिक्त इस दिन उन व्यक्तियों का श्राद्ध कर्म भी किया जाता है, जिनकी मृत्यु अस्त्र-शास्त्र के लगने से हुई हो।